Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8434. Il-EUR-Lex hu l-aċċess fuq l-Internet għal-liġi Ewropea. L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz tal-posta, bir-referenza M.8443 — TPG/Oaktree/Iona Energy, f'dan l-indirizz: ITALIA Il-"Consorzio di tutela Limone Costa di Amalfi I.G.P" għandu l-jedd li jressaq applikazzjoni għal emenda skont l-Artikolu 13(1) tad-Digriet Nru 12511 tal-14 ta' Ottubru 2013 tal-Ministeru tal-Politika tal-Agrikoltura, tal-Ikel u tal-Forestrija. Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Punti oħra [Ippakkjar; Referenza ġuridika aġġornata; Korrezzjoni tal-ismijiet ġeografiċi] Emenda għall-ispeċifikazzjoni tal-prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda għall-ispeċifikazzjoni tal-prodott ta' DOP jew IĠP irreġistrata, li għaliha ma ġie ppublikat ebda dokument uniku (jew dokument ekwivalenti), u li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. L-Artikolu 6 tal-ispeċifikazzjoni tal-prodott attwali Il-paragrafu: "Polpa: qamħet il-lewn abbundanti (rendiment ta' 25 % jew aktar) u b'acidità għolja (mhux inqas minn 3,5/100 ml)". jiġi emendat kif ġej: "Polpa: qamħet il-lewn, b'meraq abbundanti (rendiment ta' 25 % jew aktar) u b'acidità għolja (mhux inqas minn 3,5/100 ml)". L-Artikolu 4 tal-ispeċifikazzjoni tal-prodott attwali Il-paragrafu: "It-teknika ta' produzzjoni tradizzjonali tikkonsisti fil-kultivazzjoni tal-pjanti taħt strutturi ta' lasti tal-injam, preferibbilment tal-qastan (ta' tul ta' mhux inqas minn 180 cm), bl-użu tal-ilqugħ, fejn hu meħtieġ, għall-protezzjoni kontra l-kundizzjonijiet hżiena tat-temp u biex tiġi żgurata l-maturazzjoni gradwali tal-frott." jiġi emendat kif ġej: "It-teknika ta' produzzjoni tradizzjonali tikkonsisti fil-kultivazzjoni tal-pjanti fuq strutturi ta' lasti tal-qastan, u/jew ta' materjali oħra sostenibbli għall-ambjent bl-għan li jiġi kkonservat il-pajsaġġ, (ta' tul ta' mhux inqas minn 180 cm fil-mument tas-sostituzzjoni), bl-użu tal-ilqugħ għall-protezzjoni kontra l-kundizzjonijiet hżiena tat-temp u biex tiġi żgurata l-maturazzjoni gradwali tal-frott." L-iżvilupp soċjoekonomiku globali u l-iżvilupp turistiku taż-żona ta' produzzjoni tal-"Limone Costa di Amalfi" wasslu għall-abbandun tal-forestrija. Dan il-fattur affettwa l-metodi ta' produzzjoni tal-lasti tal-qastan mingħajr qoxra għall-ħolqien tal-kannizzati għall-protezzjoni tal-lumi: infatti, sabiex titnaqqas l-ispiża tal-produzzjoni, il-metodi tradizzjonali ta' produzzjoni tal-lasti ma baqgħux jintużaw, b'effett fuq il-kwalità tal-injam li ma għadux iservi fit-tul daqs qabel, u f'xi każijiet mingħajr ma jintlaħaq il-perjodu ta' deprezzament għax-xiri u għall-installazzjoni tal-lasti. Għaldaqstant, hemm il-possibbiltà li jintużaw, minflok lasti tal-injam, lasti magħmulin minn materjal sostenibbli għall-ambjent li ma jkollhomx impatt kbir fuq il-pajsaġġ iddefinit mill-imsaġar tal-lumi. L-użu ta' materjal sostenibbli għall-ambjent li jdum aktar iwassal għat-tnaqqis tal-ispejjeż fissi, li jista' jipprovdi inċentiv għat-tkabbir tal-lumi. Fl-aħħar nett, m'għandiex tiġi sottovalutata s-sigurtà tal-post tax-xogħol, li hija żgurata prinċipalment permezz tal-użu ta' lasti mhux tal-injam, speċjalment meta x-xogħol iseħħ fil-partijiet għoljin tal-imsaġar tal-lumi. Il-bżonn li jiġi stabbilit l-għoli tal-lasti, billi jiġi introdott il-kliem "fil-mument tas-sostituzzjoni", huwa marbut man-natura partikolari tal-artijiet tal-kosta ta' Amalfi, li hija tali li matul iż-żmien il-lasti jkollhom tendenza li jisfrundaw b'xi 10-20 cm, kemm minħabba l-piż tal-istruttura li fuqhom joqogħdu l-fergħat tas-siġar tal-lumi, kif ukoll minħabba li l-ħamrija nnifisha hija poruża. L-importanza tal-ilqugħ fil-produzzjoni tal-Limone Costa di Amalfi IĠP tiġġustifika t-tħassir tal-kliem "fejn hu meħtieġ". L-ilqugħ jipproteġi l-pjanta mill-kundizzjonijiet ħżiena tat-temp (il-kesħa, il-ġlata, is-silġ), u għaldaqstant l-użu tiegħu ma jistax jitqies fakultattiv. "Id-densità tat-tħawwil ma għandiex tkun ogħla minn 800 pjanta għal kull ettaru" tiġi emendata kif ġej: "Id-densità tat-tħawwil ma għandiex tkun ogħla minn 1 200 pjanta għal kull ettaru." L-emenda tirriżulta mis-sejba li n-numru ta' pjanti għal kull ettaru huwa relatat mal-wisa' u mal-forma tal-artijiet imtarrġa. Il-forom ġeometriċi tal-artijiet imtarrġa huma aktar diversi u irregolari; din l-irregolarità tiġġenera varjabbiltà kbira fin-numru ta' pjanti għal kull ettaru, peress li l-bidwi jrid juża kull spazju disponibbli għall-kultivazzjoni. Id-densità tal-pjanti għal kull ettaru tiddependi mix-xaqliba tal-għoljiet, li ħafna drabi tistabbilixxi l-wisa' tal-artijiet imtarrġa. Fiż-żona ta' produzzjoni, il-pjanti, peress li għandhom forma ta' kultivazzjoni "adattata" għall-art imtarrġa, jiġu mxebilka kemm b'mod orizzontali b'sistema ta' forma ta' koppla kif ukoll b'mod perpendikolari mat-tul tal-art imtarrġa. Dan jippermetti l-kultivazzjoni tal-pjanti b'lasti mhux dritti, li jitqiegħdu minn isfel għal fuq u li jgħaqdu żewġ artijiet imtarrġa fuq żewġ lasti orizzontali sottostanti, u b'hekk tingħata aktar possibbiltà għall-iżvilupp tal-fergħat prinċipali fuq il-kannizzati. Din it-teknika tippermetti żieda ta' 1 200 pjanta għal kull ettaru, b'kunsiderazzjoni għall-kwalità tal-frott u f'konformità mar-rekwiżiti tal-ispeċifikazzjoni tal-prodott. Iddaħħlet is-sentenza li ġejja sabiex jiġi kkjarifikat aħjar liema kultivar l-aktar antik għandu jintuża għall-produzzjoni tal-"Limone Costa d'Amalfi". "Il-kultivar użat għat-tħawwil, għat-tħawwil mill-ġdid jew għat-tilqim għandu jkun esklużivament il-"Sfusato Amalfitano" hekk kif iċċertifikat minn mixtliet awtorizzati mir-Reġjun tal-Kampanja u akkreditati mis-servizz tas-saħħa tal-pjanti." "Għaldaqstant, b'mod partikolari fir-rigward tal-bidla klimatika taż-żona, ir-Reġjun tal-Kampanja jirriżerva d-dritt li jbiddel dawn id-dati bil-ħruġ ta' deċiżjoni." tneħħiet għaliex mhix konformi mal-leġiżlazzjoni attwali. "Il-produzzjoni massima awtorizzata tal-lumi li tista' tibbenefika mill-protezzjoni ma tistax taqbeż 25 tunnellata għal kull ettaru, f'kultivazzjoni speċjalizzata jew imħallta (f'dan il-każ tfisser il-produzzjoni b'piż differenzjat)". tiġi emendata kif ġej: "Il-produzzjoni massima awtorizzata tal-lumi li tista' tibbenefika mill-protezzjoni ma tistax taqbeż 35 tunnellata għal kull ettaru, f'kultivazzjoni speċjalizzata jew imħallta (f'dan il-każ tfisser il-produzzjoni b'piż differenzjat)". It-titjib fil-kundizzjonijiet tat-tkabbir tal-lumi, minħabba għarfien akbar tal-fiżjoloġija tal-pjanta, flimkien mal-aħjar kompetenzi miksuba fir-rigward tat-tekniki ta' kultivazzjoni u tal-ġestjoni agronomika tal-imsaġar tal-lumi, mat-titjib fil-ġestjoni tas-sistema tal-irrigazzjoni mmirata lejn il-kisba ta' effiċjenza għola, u mal-involviment ta' persunal kompetenti ħafna, jippermetti titjib fil-ġestjoni tal-imsaġar tal-lumi u jintroduċi l-possibbiltà ta' żieda fil-produzzjoni ħdejn dik prevista fl-ispeċifikazzjoni tal-prodott attwali, imfassla fis-snin 90. Il-limitu ta' 35 tunnellata għal kull ettaru ma jaffettwax il-fiżjoloġija tal-pjanta jew il-kwalità tal-frott. L-Artikolu 7 tal-ispeċifikazzjoni tal-prodott attwali Il-limitazzjonijiet ġeografiċi dwar il-preparazzjoni u l-ipproċessar tal-lumi tneħħew sabiex jiġi promoss it-tixrid tal-prodott li ħafna drabi huwa użat bħala ingredjent fi prodotti pproċessati. Għalhekk, is-sentenza fil-punt 3 tal-aħħar paragrafu tal-Artikolu: "Il-preparazzjoni u/jew l-ipproċessar tal-lumi għandha/għandhom isseħħ/iseħħu esklużivament fit-territorju sħiħ tal-muniċipalitajiet elenkati fl-Artikolu 3 tal-ispeċifikazzjoni tal-prodott attwali;" Tħassret. Is-sentenza li ġejja: "Il-prodott għandu jinbiegħ f'kontenituri sodi adattati, b'kontenut ta' mill-inqas 0,5 kg sa mhux aktar minn 15 kg, magħmulin minn materjal ta' oriġini veġetali, minn kartun jew minn materjal riċiklabbli ieħor awtorizzat, fi kwalunkwe każ, mir-regoli tal-Komunità." tiġi emendata kif ġej: "Il-prodott għandu jinbiegħ f'kontenituri sodi adattati, minn lumija waħda sa mhux aktar minn 15 kg, preferibbilment magħmulin minn materjal ta' oriġini veġetali." L-iskop ta' din l-emenda huwa li jiġi introdott il-bejgħ tal-lumi IĠP individwali, u li jiġi awtorizzat l-użu ta' kontenituri oħrajn magħmulin minn materjal mhux veġetali, iżda li tinżamm preferenza għal dawk veġetali. Ta' min jiftakar li f'żona ta' ħafna turiżmu, din l-emenda se tikkontribwixxi għat-tixrid u għall-konoxxenza tal-prodott u għall-isem tiegħu, anki f'pajjiżi oħrajn. Jenħtieġ li jiġu aġġornati r-referenzi legali għar-Regolament (UE) Nru 1151/2012. B'riżultat ta' żbalji tat-tajpjar fil-kliem tal-Artikolu 3 tal-ispeċifikazzjoni tal-prodott, huma meħtieġa l-emendi għar-referenżi ġeografiċi li ġejjin. Klassi 1.6. Frott, ħxejjex u ċereali, friski jew ipproċessati Għamla tal-frott ellittika u mtawla, bi protuberanza kbira u ppuntata u b'qoxra ta' ħxuna medja ta' kulur isfar lewn iċ-ċitru hekk kif jimmatura; piż tal-frott mhux inqas min 100 g; flavedo mimli żjut essenzjali; aroma u fwieħa qawwija; meraq abbundanti (b'rendiment ta' mhux inqas minn 25 %) u b'aċidità għolja (ta' mhux inqas minn 3,5 g/100 ml, qamħet il-lewn; numru baxx ta' żrieragħ. Kull pass, mill-kultivazzjoni sal-ħsad tal-"Limone Costa d'Amalfi" IĠP, għandu jseħħ fiż-żona ġeografika deskritta fil-punt 4. Il-prodott għandu jinbiegħ f'kontenituri sodi adattati, minn lumija waħda sa mhux aktar minn 15 kg, preferibbilment magħmulin minn materjal ta' oriġini veġetali. Kontenituri sodi tal-kartun huma awtorizzati wkoll. Dawn li ġejjin għandhom jidhru fuq it-tikketti b'karattri ċari li ma jitħassrux: 1) l-IĠP Limone Costa d'Amalfi; 2) isem il-produttur; 3) il-kwantità tal-prodott li fil-fatt ikun hemm fl-imballaġġ; 4) is-sena ta' produzzjoni. Għandu jidher is-simbolu grafiku marbut max-xbieha artistika tal-logo magħżul kompost minn lumija bil-weraq, imqiegħda fuq in-naħa tax-xellug ta' cirku doppju li fuqu, fuq sfond isfar u bl-iswed, hemm miktub "Limone Costa d'Amalfi". Fiċ-ċirku doppju jidher il-kontorn tal-kosta minn Maiori sa Capo Conca, u fuq quddiem jidher arbuxxell tal-veġetazzjoni tal-Mediterran. Tinkludi t-territorju kollu tal-muniċipalità ta' Atrani fil-provinċja ta' Salerno, u parzjalment it-territorju tal-muniċipalitajiet li ġejjin, li jinstabu fl-istess provinċja: Amalfi, Cetara, Conca dei Marini, Furore, Maiori, Minori, Positano, Praiano, Ravello, Scala, Tramonti, Vietri sul Mare. Iż-żona ddefinita hija magħrufa internazzjonalment bħala "Costiera Amalfitana" jew "Costa d'Amalfi". L-isem stess tal-kultivar "Sfusato Amalfitano" juri r-rabta b'saħħitha maż-żona ġeografika kkonċernata. Għandu jingħad ukoll li din il-varjetà tiġi kkultivata kważi esklużivament f'din iż-żona u l-karatteristiċi kwalitattivi intrinsiċi tal-frott inbidlu matul is-sekli fir-rigward tal-partikolaritajiet ambjentali taż-żona. Dan jirrigwarda, b'mod partikolari, l-aroma, il-fwieħa, is-sukkulenza u l-aċidità tal-meraq li wasslu għall-fama dinjija ta' dan il-frott. Il-kultivazzjoni tal-lumi fil-kosta ta' Amalfi sebqet bil-mod 'il mod dik ta' frott ieħor, u kellha rwol kruċjali mhux biss fl-ekonomija taż-żona, iżda wkoll fil-karatterizzazzjoni tal-pajżaġġ (ta' min jiftakar li l-iżvilupp tat-turiżmu serraħ ħafna fuq l-armonija tal-blu tal-baħar u l-ħdura tas-siġar taċ-ċitru) u fil-protezzjoni tal-idroġeoloġija tat-territorju. Il-preżenza tas-siġar tal-lumi fil-kosta Amalfitana ġiet dokumentata ħafna fis-sekli preċedenti, sa mill-bidu tas-seklu 11, speċjalment wara l-iskoperta tal-effettività tagħhom fil-ġlieda kontra l-iskorbut, marda kkawżata, kif inhu magħruf, min-nuqqas tal-vitamina Ċ fil-ġisem. Huwa proprju għalhekk, anki fid-dawl tal-istudji tal-magħrufa Skola medika ta' Salerno, li r-Repubblika ta' Amalfi ordnat li dan il-frott kellu jkun abbord kull vapur tagħha. Dan serva wkoll bħala inċentiv għall-installazzjoni ta' msaġar tal-lumi fiż-żona (matul is-sekli 12-14), li minn dak iż-żmien 'l hawn okkupaw spazji dejjem akbar tal-kosta u tal-għoljiet taż-żona. Provi ta' dan it-tixrid jistgħu jinstabu wkoll f'diversi dokumenti tal-epoka medjevali. Minn parċmina tal-1112, Camera, studjuż tal-istorja tas-seklu 19, iddikjara li l-lumi u l-larinġ kien ikkultivat fiż-żona ta' Amalfi għall-ewwel darba mill-inqas minn dik is-sena. Dokumenti awtentiċi mill-1600 jsemmu l-firxa tal-"ġonna tal-lumi (horti)" tul il-kosta kollha, filwaqt li fl-1626, Ferrari ddeskriva għall-ewwel darba l-"limon amalphitanus" li huwa simili ħafna għas-"Sfusato Amalfitano" tal-lum il-ġurnata. Minn dak iż-żmien 'l hawn jissemma wkoll suq kbir tal-lumi fiż-żona, b'żieda gradwali ta' kwantitajiet fl-1700 u, b'mod partikolari, fit-tieni nofs tas-seklu 19, meta l-merkanzija kienet tinxtara kważi esklużivament min-negozjanti ta' żoni oħra (Sorrento). Wara dak il-perjodu, il-pjantaġġuni l-ġodda bdew jonqsu, parzjalment dovut għad-disponibbiltà limitata ta' artijiet oħra, u n-nies iffokaw fuq l-istrutturazzjoni tal-art (artijiet imtarrġa) u fuq it-tnaqqis tad-distanzi ta' tħawwil. (it-tieni subparagrafu tal-Artikolu 6(1) ta' dan ir-Regolament) L-amministrazzjoni attwali nediet il-proċedura nazzjonali ta' oġġezzjoni bil-pubblikazzjoni tal-proposta għall-emenda tal-ispeċifikazzjoni tal-prodott tal-IĠP "Limone Costa d'Amalfi" fil-Gazzetta Uffiċjali tar-Repubblika Taljana Nru. 163 tal-14 ta' Lulju 2016. u Nru 187 tal-11 ta' Awwissu 2016. It-test sħiħ tal-ispeċifikazzjoni tal-prodott jinsab fuq is-sit web li ġej: http://www.politicheagricole.it/flex/cm/pages/ServeBLOB.php/L/MT/IDPagina/3335 billi żżur il-paġna uffiċjali tal-Ministeru tal-Politika Agrikola, Alimentari u l-Forestrija (www.politicheagricole.it) u tagħfas fuq "Prodotti DOP e IGP" (fin-naħa ta' fuq fil-lemin tal-iskrin), u wara fuq "Prodotti DOP, IGP e STG" (fil-ġenb, fuq in-naħa tax-xellug tal-iskrin) u fl-aħħar tagħfas fuq "Disciplinari di produzione all'esame dell'UE". It-trejdjunjin tlaqqa' flimkien lill-produtturi tal-"Coco de Paimpol" kif ukoll liċ-ċentri tal-ippakkjar. Għaldaqstant, għandha interess leġittimu li tapplika għal dawn l-emendi. Isem tal-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn Emenda għall-Ispeċifikazzjoni tal-prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Emenda għall-Ispeċifikazzjoni tal-prodott ta' DOP jew IĠP irreġistrata li għaliha ma jkun ġie ppubblikat l-ebda Dokument Uniku (jew ekwivalenti) u li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012 Barra minn hekk, ġie speċifikat li din hija favetta bil-ħbub. Din il-formulazzjoni tippermetti aktar preċiżjoni u tidentifika li din hija favetta bil-ħbub u mhux sempliċiment fażola bajda kif qed jidher fl-ispeċifikazzjoni rreġistrata, li ma tindikax jekk din hijiex favetta bil-ħbub jew le. Ġiet inkluża dispożizzjoni li tindika li l-prodott huwa kkummerċjalizzat bħala prodott frisk sabiex tiġi evitata kull forma oħra ta' kummerċjalizzazzjoni. Ammonti minimi u massimi ta' materja niexfa tal-ħbub fil-mument tal-ippakkjar (ammont ta' materja niexfa tal-ħbub waqt l-ippakkjar ta' bejn l-40 u s-60 %) qed jiġu ddefiniti sabiex il-maturità tal-"Coco de Paimpol" tkun tista' tiġi kkaratterizzata. Il-karatterizzazzjoni tal-imżiewed "imraħħma b'kulur vjola" hija sostitwita b'"possibbiltà ta' vini mraħħma vjola": biex ikun hemm konformità mad-deskrizzjoni tal-varjetà tipika msemmija fl-intestatura "Il-metodu ta' kisba" tal-ispeċifikazzjoni rreġistrata. Żdiedet kjarifika li tindika li l-imżiewed għandu jkun fihom mill-inqas tlett iħbub ħalli jiġu eliminati l-imżiewed li ma jkunx fihom biżżejjed ħbub. Fil-fatt, il-"Coco de Paimpol" hija kkaratterizzata minn imżiewed twal u mimlija b'mill-inqas tlett iħbub. Tolleranza massima ta' mhux aktar minn 5 % li żdiedet fl-istadju "tal-ippakkjar" biss tippermetti li jittieħed kont ta' xi differenzi inevitabbli. Il-karatteristiċi ta' kulur il-ħbub ("abjad uniformi") issa ġew deskritti bħala "kulur abjad uniformi li jkanġi fl-avorju" u "li fih ftit li xejn jew kemmxejn vini" sabiex jiġu riflessi aħjar il-karatteristiċi tal-prodott. Fil-fatt, l-indikazzjoni ta' "abjad uniformi" biss hija simplistika żżejjed, tħalli marġini ta' interpretazzjoni wiesa' wisq waqt l-ippakkjar u ma tirriflettix ix-xogħol ta' selezzjoni mwettaq, u b'hekk ippermettiet il-karatterizzazzjoni aħjar ta' kulur il-ħbub. Barra minn hekk, biex id-deskrizzjoni tal-"Coco de Paimpol" wara t-tisjir tinftiehem aħjar, qed jiġi speċifikat li l-prodott ma jitrammilx u jieħu ċerta ħlewwa wara t-tisjir. Id-deskrizzjoni tal-prodott ġiet speċifikata u żviluppata sabiex il-prodott jiġi identifikat aħjar. Ġew speċifikati l-obbligi tal-operaturi f'dak li jirrigwarda d-dikjarazzjonijiet. Dawn il-bidliet huma marbuta ma' evoluzzjonijiet leġiżlattivi u regolatorji nazzjonali. Huwa speċifikament previst li jiġu identifikati l-operaturi bil-ħsieb li jingħataw rikonoxximent tal-abbiltà tagħhom li jissodisfaw ir-rekwiżiti tal-ispeċifikazzjoni, kif ukoll id-dijarazzjonijiet neċessarji li jixhdu li għandhom l-għarfien meħtieġ u li l-prodotti li jkunu se jinbiegħu skont id-denominazzjoni tal-oriġini jkunu ġew immonitorjati u kkontrollati. Barra minn hekk, din l-intestatura ġiet estiża u ssuplimentata b'diversi dispożizzjonijiet relatati mar-reġistri u mad-dokumenti dikjarattivi. Dawn il-bidliet dwar l-obbligi dikjarattivi tal-operaturi u ż-żamma tar-reġistri għandhom jippermettu li tiġi garantita t-traċċabbiltà u jiżguraw il-kontroll tal-konformità tal-prodotti mar-rekwiżiti tal-ispeċifikazzjoni. Ġiet miżjuda din il-frażi: "Iż-żrieragħ maħsuba għall-produzzjoni tal-'Coco de Paimpol' ġejjin mill-varjetajiet segwenti: Goanag, Kentan, Armor jew varjetajiet tal-popolazzjoni li jissodisfaw il-varjetà tipika deskritta fil-punt 5.2." filwaqt li fl-ispeċifikazzjoni rreġistrata kien hemm biss id-deskrizzjoni tal-varjetà tipika. L-introduzzjoni ta' dawn it-tliet varjetajiet tieħu kont tax-xogħol tas-selezzjoni ġenealoġika li sar mill-Korp tas-Selezzjoni ta' Breton ("l'Organisme Breton de Sélection (OBS)") fuq il-varjetajiet lokali kollha, li ppermetta li jinżammu dawn it-tliet varjetajiet bħala l-varjetajiet li jesprimu bl-aħjar mod il-karatteristiċi speċifiċi tal-"Coco de Paimpol" u li jiggarantixxu r-rispett tal-varjetà tipika "Coco de Paimpol". Dawn il-varjetajiet għalhekk jippermettu li jiġu prodotti prodotti li jissodisfaw il-karatteristiċi li huma mistennija mill-"Coco de Paimpol". Intwera li varjetajiet ta' popolazzjonijiet li jissodisfaw ir-rekwiżiti tal-varjetà tipika jistgħu jintużaw ukoll. Il-konformità mal-varjetà tipika huwa żgurat permezz ta' eżami viżwali tal-pjanti fil-mument tal-ħsad tal-favetta fl-istadju nofsu niexef. Qed jiġi speċifikat ukoll li ż-żrieragħ ta' dawn il-varjetajiet jistgħu jiġu prodotti mill-produtturi fl-azjenda tagħhom stess, u dan huwa konformi mal-prattiki attwali. Din l-emenda tiċċara l-punt "kif jinkisbu ż-żrieragħ", filwaqt li jittieħed kont tal-prattiki attwali. Sabiex jittieħed kont aħjar tal-ispeċifiċità tal-prodott, filwaqt li ssir ir-rabta max-xogħol tas-selezzjoni varjetali li ppermetta deskrizzjoni iktar preċiża tal-"Coco de Paimpol", il-varjetà tipika qed tiġi emendata biż-żieda tal-frażi li l-ħbub għandhom "kulur abjad uniformi li jkanġi fl-avorju". Il-verżjoni rreġistrata tal-ispeċifikazzjoni kienet tgħid biss ħbub ta' kulur "abjad uniformi". Din l-emenda tiċċara l-varjetà tipika f'konformità mad-deskrizzjoni tal-prodott. Fażi ta' mistrieħ hija imposta fin-newba tal-irqajja' tal-art u huwa pprojbit li l-"coco" jitkabbar għal aktar minn sentejn konsekuttivi fuq l-istess roqgħa art. Din ir-regola għandha l-għan li tevita l-iżvilupp ta' ċertu mard fis-sistema tal-għeruq li għalih din il-ħaxixa hija tant suxxettibbli. Din il-fażi ta' mistrieħ trid tkun ta' mill-inqas sentejn kalendarji meta jkun sar ċiklu ta' kultivazzjoni tal-"Coco de Paimpol" wieħed biss (sena waħda) u ta' mill-inqas tliet snin meta jkunu saru żewġ ċikli ta' kultivazzjoni konsekuttivi (sentejn) tal-"Coco de Paimpol". Din l-emenda tiċċara r-regoli li għandhom jiġu segwiti fir-rigward tan-newba tal-għelejjel b'mod li jiggarantixxi saħħa aħjar tal-pjanti. Il-metodi ta' kultivazzjoni f'raba' miftuħ li la jkun imsaħħan u lanqas imdawwal b'mod artifiċjali qed jiġu deskritti sabiex jirriflettu l-prattiki attwali u jiġi evitat li din il-kultivazzjoni ssir artifiċjali. Ċerti dati jew perjodi stabbiliti fl-ispeċifikazzjoni rreġistrata tħassru sabiex jittieħed kont tal-varjazzjonijiet klimatiċi potenzjali, li għandhom impatt fuq il-kultivazzjoni tal-"coco". Barra minn hekk, il-produtturi għandhom l-għarfien neċessarju biex jadattaw dawn id-dati b'mod partikolari skont il-klima u skont l-irqajja' tal-art ikkonċernati: il-perjodu massimu tal-kultivazzjoni, oriġinarjament stabbilit għal 135 jum, tħassar minħabba li kundizzjonijiet meteoroloġiċi partikolari (Ħrajjef kesħin) jistgħu jirrikjedu li jinqabeż dan il-perjodu biex il-favetta tilħaq il-grad ta' sajran meħtieġ, mingħajr ma jkun hemm konsegwenzi fuq il-kwalità tal-prodott, id-data ta' tmiem il-perjodu taż-żrigħ, il-15 ta' Lulju, tħassret peress li, abbażi tal-kundizzjonijiet klimatiċi, jista' jkun li ż-żrigħ ma jkunx jista' jsir kollu qabel dik id-data. Id-dispożizzjonijiet li għandhom x'jaqsmu mal-ħsad ġew ittrasferiti għall-punt "Il-ħsad" fl-ispeċifikazzjoni. Il-projbizzjoni tal-irrigazzjoni ġiet sostitwita b'awtorizzazzjoni ta' din il-prassi sakemm jiffurmaw l-ewwel imżiewed. Fil-fatt, ndewwa kontinwa sakemm jibdew jiffurmaw l-imżiewed tista' tgħin biex il-wiċċ tar-raba' jsir b'mod iktar uniformi u b'hekk ikun hemm effetti pożittivi fuq il-kwalità tal-ħsad. Min-naħa l-oħra, l-irrigazzjoni wara li jibdew jiffurmaw l-imżiewed se żżid il-kontenut tal-indewwa fl-imżiewed u fil-ħbub li jagħmel ħsara lill-kwalità tal-prodott, u għalhekk għandha tibqa' pprojbita. Dawn il-bidliet jiċċaraw u jadattaw il-prattiki ta' kultivazzjoni b'mod li jirrifletti aħjar il-varjazzjonijiet klimatiċi. Id-dispożizzjoni dwar it-tqassim tal-ħsad minn Lulju sa Novembru ġiet riveduta: inbidlet id-data tal-bidu tal-perjodu tal-ħsad. Issa din id-data qed tiġi stabbilita fuq talba tal-grupp lis-servizzi tal-INAO b'kont meħud tal-analiżijiet dwar jekk il-kampjuni rappreżentattivi tal-prodotti jikkonformawx mat-taqsimiet "Id-deskrizzjoni tal-prodott" u "Il-ħsad". Madankollu, id-data tal-bidu hija ffissata mill-1 ta' Lulju, kif diġà kien il-każ fl-ispeċifikazzjoni rreġistrata, id-data ta' tmiem tal-ħsad (it-30 ta' Novembru) hija mħassra. It-tħassir ta' din id-data huwa marbut mat-tħassir tad-data ta' tmiem iż-żrigħ. Dan jippermetti li l-perjodu ta' kultivazzjoni tal-favetta jiġi adattat għal kemm tkun saret din il-favetta u mhux ikun skont data limitu ta' tmiem il-ħsad deċiża minn qabel. Id-dispożizzjoni li l-imżiewed jiġu magħżula u separati mill-pjanti manwalment wara li tinqala' minn mal-art il-pjanta, qed titfassal mill-ġdid sabiex il-qligħ qabel is-separazzjoni u s-selezzjoni tal-imżiewed ma jibqax obbligatorju għax dawn l-operazzjonijiet jistgħu jsiru fl-azjendi tal-produtturi mingħajr ma ssir ħsara lill-ispeċifiċità tal-prodott. Dawn l-operazzjonijiet għadhom isiru manwalment. Ir-referenza għall-ħsad tal-imżiewed li jkunu waslu fi stadju nofsu niexef tneħħiet għax diġà tinstab fid-deskrizzjoni tal-prodott u dan jiġi kkontrollat permezz tal-kontroll previst fil-punt "Il-kontroll tal-prodotti". Qed jiġu introdotti dettalji speċifiċi dwar il-kaxxi li fihom jinħażnu l-imżiewed, biex dawn ma jitgħaffġux waqt il-ħażna. Dawn il-kaxxi jridu jkunu: riġidi, b'qiegħ solidu u b'ħitan imtaqqba, jistgħu jiġu ppakkjati fuq xulxin mingħajr ma ssir ħsara lill-kontenut, b'kapaċità massima ta' 100 litru, jiġifieri 30 kg favetta. Il-kriterji tas-selezzjoni waqt il-ħsad tal-imżiewed ġew speċifikati sabiex jiġu deskritti aħjar il-kunċetti tal-"imżiewed difettużi" u tal-"impuritajiet" li hemm referenza għalihom fl-ispeċifikazzjoni rreġistrata fir-rigward tal-għażla waqt il-ħsad. L-għan tagħhom huwa li jeliminaw: l-imżiewed misjura difettużi: l-imżiewed nejjin, ċatti, misjura żżejjed jew niexfa, l-imżiewed mgħarrqa: l-imżiewed imħassra, imxarrba, maħmuġin bil-ħamrija, imbenġla jew ikkontaminati bi traċċi ta' mard, u l-impuritajiet: impuritajiet li huma speċifiċi għall-varjetajiet, zkuk tal-weraq żgħar u weraq u kwalunkwe oġġett ieħor estranju. Id-dispożizzjoni li tipprevedi li l-kunsinna fiċ-ċentru tal-ippakkjar isseħħ mhux aktar tard mill-għada tal-ħsad tneħħiet sabiex ikun jista' jittieħed kont tal-fatt li roqgħa art tista' tinħasad tul diversi ġranet mentri l-kunsinna ssir darba waħda biss. Għalhekk ittieħdet deċiżjoni li jissaħħu l-kontrolli tal-lottijiet, b'mod partikolari fil-bidu tal-ġimgħa (sabiex jittieħed kont tal-lottijiet li setgħu inħażnu fi tmiem il-ġimgħa) biex tiġi vverifikata l-kwalità tal-lottijiet permezz ta' approvazzjoni tal-prodotti mal-kunsinna tagħhom. Dawn il-bidliet għandhom l-għan li jipprovdu qafas ta' regolamentazzjoni aħjar għall-ħsad tal-"Coco de Paimpol", filwaqt li jsir adattament għall-varjazzjonijiet klimatiċi potenzjali. Dan il-punt ġie ċċarat mingħajr ma nbidel ir-rendiment ta' 12-il tunnellata għal kull ettaru. Din il-kjarifika għandha l-għan li tidentifika l-prodotti kkunsinnati iżda li jkunu għadhom ma ġewx imqassma. Fuq kollox tispeċifika li r-rendiment ma għadux medja iżda sar massimu annwali. Dawn huma speċifikazzjonijiet neċessarji biex ir-rendiment jiġi kkalkulat b'mod aktar faċli. It-terminu "workshop" tal-ippakkjar ġie sostitwit minn "ċentru" tal-ippakkjar sabiex ikun konformi mat-terminu użat lokalment. L-ewwel approvazzjoni ssir biex tiġi żgurata l-konformità tal-lottijiet ikkunsinnati liċ-ċentru tal-ippakkjar, jiġifieri li l-produttur u n-"nittiefa" tiegħu (il-ħaddiema li jnittfu l-imżiewed minn mal-pjanta u jisselezzjonawhom) diġà għamlu s-selezzjonijiet it-tajba tal-imżiewed mal-ħsad. Din il-verifika trid titwettaq abbażi tal-kriterji tal-konformità tal-ħsad. L-imżiewed misjura difettużi, l-imżiewed mgħarrqa u l-impuritajiet ma jistgħux jirrappreżentaw aktar minn massimu ta' 5 % tal-piż ikkunsinnat. Issir ukoll it-tieni approvazzjoni biex tiġi żgurata l-konformità tal-lottijiet li jkunu ġew ippakkjati u rilaxxati għall-konsum. Din il-verifika ssir permezz ta' kampjunar ibbażat fuq il-piż tal-prodotti li mhumiex konformi, sabiex ikun żgurat li: il-proporzjon massimu tal-imżiewed li jkollhom inqas minn tlett iħbub jirrappreżenta inqas minn 5 % tal-piż ippakkjat, il-proporzjon massimu tal-imżiewed li mhumiex konformi mal-kriterji tal-ħsad jirrappreżenta inqas minn 5 % tal-piż ippakkjat. Din l-emenda hija maħsuba biex il-kwalità tal-prodott tkun żgurata b'mod aħjar. Biex il-"Coco de Paimpol" ma tiddeterjorax u ma ssirilhiex ħsara, il-kontenut nominali massimu tal-kaxxi tal-"Coco de Paimpol" ġie speċifikat bħala: 10 kg. Sabiex tiġi kkunsidrata d-dessikazzjoni li twassal għal telf tal-massa netta tal-"Coco de Paimpol", ġie miżjud ukoll li waqt l-ippakkjar, il-kontenituri jista' jkun fihom sa 10 % aktar mill-kontenut nominali indikat. Din l-emenda għandha l-għan li tikkonserva l-kwalità tal-prodott waqt l-ippakkjar. Sabiex titjieb il-ħajja tal-prodott fuq l-ixkaffa, ġie miżjud li l-favetta għandha tiġi kkonservata fiċ-ċentru tal-ippakkjar f'kundizzjonijiet li ma jippermettu ebda tip ta' tisħin tal-favetta 'l fuq minn 15 °C. Sabiex jittieħed kont tat-tekniki l-ġodda ta' konservazzjoni li attwalment qed jiġu eżaminati, l-obbligu ta' konservazzjoni fil-kesħa u fl-umdità huwa mħassar. Dan huwa minħabba li l-kundizzjonijiet tal-ħażna jippermettu l-użu ta' metodi ġodda ta' konservazzjoni filwaqt li jiżguraw konservazzjoni aħjar tal-prodott. Din il-parti nkitbet mill-ġdid b'mod approfondit: Il-fatturi naturali (il-fluttwazzjonijiet żgħar fit-temperaturi, il-preċipitazzjoni regolari tul is-sena kollha, l-influwenza marittima), ġew spjegati aktar fid-dettall. L-altitudni taż-żona hija speċifikata: issa hija fi ħdan medda ta' 60 sa 90 metru minflok il-140 metru massimu li hemm fl-ispeċifikazzjoni rreġistrata. Din l-emenda editorjali ma tbiddilx iż-żona tad-denominazzjoni. Fir-rigward tal-fatturi umani, l-għarfien tal-produtturi ġie spjegat aktar fid-dettall biex jiġi enfasizzat b'mod partikolari li bosta produtturi tal-favetta jipproduċu ż-żrieragħ tagħhom stess għall-bżonnijiet tal-azjenda tagħhom u jagħżlu l-varjetà u d-data ta' żrigħ skont il-karatteristiċi topografiċi u tal-ħamrija taż-żona, il-kultivazzjonijiet preċedenti, il-fertilizzanti u l-addittivi li jkunu ġew miżjuda u l-kundizzjonijiet meteoroloġiċi prevalenti. Il-ħsad manwali min-"nittiefa" wkoll ġie deskritt. Ġew miżjuda punt dwar il-karatteristiċi speċifiċi tal-prodott u punt ieħor dwar ir-rabta kawżali bejn il-karatteristiċi speċifiċi taż-żona ġeografika u dawk tal-"Coco de Paimpol": fir-rigward tal-kratteristiċi speċifiċi tal-prodott, qed issir enfasi fuq il-ħsad qabel is-sajran komplet. Dan jagħti lill-"coco" l-karatteristiċi ta' ħaxixa friska. Għall-kuntrarju tal-favetta niexfa, il-"Coco de Paimpol" isir malajr. Jiddistingwi ruħu wkoll bil-forma kważi tonda tal-ħbub u bil-kwalitajiet organolettiċi tiegħu, fir-rigward tar-rabta kawżali, qed jiġu sottolinjati l-interazzjonijiet bejn l-ambjent naturali (il-klima oċeanika flimkien mal-preżenza ta' art rikka bil-ħama jiffavorixxu l-istabbiliment tal-kultivazzjonijiet minn tmiem ix-xitwa) u l-għarfien (b'mod partikolari s-selezzjoni tal-varjetajiet li jissodisfaw ir-rekwiżiti tal-varjetà tipika stabbilita u l-ħsad manwali fl-istadju ottimu). Din l-emenda għandha l-għan li ttejjeb l-evidenza tar-rabta maż-żona ġeografika. Huwa meħtieġ aġġornament sabiex ikun hemm adattament għall-evoluzzjoni tal-leġiżlazzjoni Ewropea b'mod partikolari dwar l-obbligu li jiġi inkluż is-simbolu tal-Unjoni Ewropea fl-istess kamp viżiv ta' isem id-denominazzjoni. Minħabba li issa kull pakkett irid ikollu tikketta li tidentifika l-produttur, iċ-ċentru tal-ippakkjar u d-data tal-ippakkjar, l-obbligu li "tabella trid tidher fuq il-kontenitur fil-workshop li trid tibqa' mwaħħla sakemm il-prodott jasal għand id-distributur finali" tħassar mid-dettalji speċifiċi tat-tikkettar. Din l-emenda tikkonsisti minn aġġornament tal-parti "tikkettar". Għal aktar ċarezza, il-85 muniċipalità li għalihom kienet tirreferi l-ispeċifikazzjoni tad-denominazzjoni "Coco de Paimpol" issa huma elenkati b'mod eżawrjenti. Id-demarkazzjoni taż-żona ġeografika ma nbidlitx. L-affermazzjoni li tiddikjara li l-"Coco de Paimpol" huwa prodott u ppakkjat fiż-żona ġeografika, li tidher fl-ispeċifikazzjoni rreġistrata, fil-paragrafu "Il-prova ta' oriġini" ġiet ittrasferita għat-Taqsima "Id-demarkazzjoni taż-żona ġeografika". Dawn il-bidliet jikkonsistu għalhekk fi kjarifiki aktar dettaljati fit-Taqsima mingħajr ma jsir ebda tibdil għaż-żona ġeografika. Fid-dawl ta' żviluppi regolatorji nazzjonali, l-intestatura "Ir-rekwiżiti nazzjonali" tippreżenta t-tabella tal-punti prinċipali li għandhom jiġu kkontrollati, tal-valuri ta' referenza tagħhom u tal-metodu ta' evalwazzjoni tagħhom. Id-dettalji tal-istruttura ta' kontroll kif ukoll dawk tal-grupp ġew aġġornati. Dan huwa aġġornament tal-intestaturi relevanti. Klassi 1.6. Frott, ħaxix u ċereali, friski jew ipproċessati Il-"Coco de Paimpol" hija kkaratterizzata mill-elementi li ġejjin: favetta nofsha niexfa, li tinbiegħ bħala prodott frisk li jrid jitneħħa mill-miżwed u li l-materja niexfa tal-ħbub tagħha mal-ippakkjar hija ta' bejn l-40 u s-60 %, imżiewed b'kulur isfar ċar, possibbilment imraħħmin bil-kulur vjola u li fihom minimu ta' tlett iħbub, ħbub b'kulur abjad li jkanġi fl-ivorju, b'forma ta' bajda, bi ftit li xejn jew kemmxejn vini, b'qoxra rqiqa immens. Il-"Coco de Paimpol" issir malajr u r-riżultat huwa prodott tari, li jinħall, ħelu u mhux imrammel, b'togħma tipika bi ħjiel ta' fjuri u ta' frott niexef. Il-favetta tinżera', tinħasad u tintgħażel fiż-żona ġeografika. L-ippakkjar tal-"Coco de Paimpol" isir fiż-żona ġeografika. L-imżiewed huma estremament fraġli meta jkunu nofshom nexfin: u huwa proprju għalhekk li wara li tkun inħasdet manwalment u sabiex jiġi evitat kull deterjorament tal-prodott marbut max-xokkijiet u mal-frizzjoni, il-"Coco de Paimpol" tiġi ppakkjata f'kontenituri b'kapaċità limitata u maħżuna f'kundizzjonijiet ta' temperaturi li ma jippermettux li jisħon il-prodott. Il-kunsinna u l-kummerċjalizzazzjoni tal-"Coco de Paimpol" isiru f'imballaġġi b'kapaċità massima ta' 10 kilogrammi. Sabiex tiġi kkunsidrata d-dessikazzjoni li twassal għal telf tal-massa netta tal-"Coco de Paimpol", waqt l-ippakkjar, il-kontenituri jista' jkun fihom sa 10 % aktar mill-kontenut nominali indikat. It-tikkettar tal-favetta li tibbenefika mid-denominazzjoni "Coco de Paimpol" għandu jinkludi: l-isem "Coco de Paimpol", miktub b'karattri viżibbli, li jinqraw u li ma jitħassrux, b'dimensjonijiet, kemm f'dak li għandu x'jaqsam mal-wisa' kif ukoll mal-għoli, li huma superjuri għal dawk ta' kwalunkwe karattru ieħor imsemmi fuq it-tikketta, is-simbolu tal-Unjoni Ewropea fl-istess kamp viżiv li fih jinsab isem id-denominazzjoni, kemm jekk akkumpanjat jew le bil-kliem "appellation d'origine protégée", l-identifikazzjoni taċ-ċentru tal-ippakkjar, tal-produttur u tad-data tal-ippakkjar. Iż-żona ġeografika tkopri 85 muniċipalità fit-tramuntana tad-Dipartiment ta' Côtes d'Armor: Minħabba s-sitwazzjoni tagħha f'ħoġor peniżola wiesgħa li hija inkwadrata mill-"baie de Lannion" (il-bajja ta' Lannion) fil-Punent u mill-"baie de Saint-Brieuc" (il-bajja ta' Saint-Brieuc) fil-Lvant, iż-żona ġeografika hija l-aktar parti mbiegħda fit-Tramuntana ta' Bretagne iżda tibbenefika mill-kurrent tal-Atlantiku tat-Tramuntana (mill-Kurrent tal-Golf). U huwa għalhekk li r-reġjun ta' Paimpol rarament jintlaqat mill-ġlata tar-rebbiegħa: xi drabi fix-xahar ta' Marzu iżda qatt aktar tard minn hekk, u huwa jibbenefika minn temperaturi moderati ħafna, li rari jaqbżu t-30 °C. Dan ir-reġjun jifforma blata ċatta b'altitudni li tvarja bejn is-60 u d-90 metru u għandu l-vantaġġ ta' sistema ta' preċipitazzjoni li, f'kundizzjonijiet normali, hija mqassma tajjeb tul is-sena kollha. Fir-rebbiegħa u fis-sajf, l-irjieħ dominanti li ġejjin mill-grigal iwasslu biex l-influwenza marittima tinħass sa ġewwa nett tal-artijiet. L-ewwel għoljiet ta' Goëlo fin-Nofsinhar taż-żona ġeografika jipprovdu protezzjoni kontra l-maltempati xprunati mill-irjiħat tan-Nofsinhar, li jistgħu jagħmlu ħsara lill-kultivazzjonijiet. Iż-żona ta' produzzjoni tal-"Coco de Paimpol" tiddistingwi ruħha bil-karatteristiċi tal-ħamrija tagħha: sodda ta' blat kristallina antika, iffurmata prinċipalment mill-granit tal-Massif Armoricain u koperta bil-ħama eolika li ġejja minn qiegħ il-Kanal Ingliż. Il-konsistenza ta' din it-tip ta' ħamrija hija prinċipalment magħmula mill-ħama xi kultant imħallta mar-ramel u mat-tafal li joriġinaw mill-alterazzjonijiet fis-sodda tal-blat prinċipali. Minħabba f'hekk il-ħamrija hija mfarrka u faċli biex tinħadem minnbarra li hija fonda u fertili. Filwaqt li l-ilma jiskula sew minnha fir-Rebbiegħa, xorta għandha riżerva ta' ilma elevata. L-operaturi involuti fil-produzzjoni tal-"Coco de Paimpol" jibbenefikaw minn esperjenza akkumulata mill-ġenerazzjonijiet ta' produtturi wara l-introduzzjoni fir-reġjun ta' din il-favetta li oriġinat fl-Arġentina fi tmiem is-snin 1920. Diversi produtturi tal-favetta jipproduċu ż-żrieragħ tagħhom stess għall-bżonnijiet tal-azjendi tagħhom stess. L-għarfien tal-produtturi jidher ukoll fir-raġunament li jużaw waqt iż-żrigħ. Għal kull waħda mill-unitajiet ta' kultivazzjoni tagħhom, il-bdiewa jagħżlu l-varjetà u d-data taż-żrigħ skont il-karatteristiċi topografiċi u tal-ħamrija taż-żona, il-kultivazzjonijiet preċedenti, il-fertilizzanti u l-addittivi li jkunu ġew miżjuda u l-kundizzjonijiet meteoroloġiċi prevalenti. Il-possibilità li ż-żrigħ tal-kultivazzjonijiet jitqassam tippermetti l-firxa tal-ħsad fuq l-akbar perjodu possibbli, li jiffaċilita l-organizzazzjoni tax-xogħol f'dan l-istadju kruċjali. Il-ħsad isir fl-istadju nofsu niexef taħt ir-responsabbiltà tal-produttur min-"nittiefa" li jagħżlu l-imżiewed misjura u jpoġġuhom f'kontenituri apposta f'kaxxi adattati. Barra minn hekk, id-denominazzjoni ta' oriġini hija s-suċċessur ta' għarfien ortikolturali kummerċjali li huwa aktar antik minn din il-produzzjoni u huwa marbut mal-kundizzjonijiet naturali taż-żona li huma ideali għall-ħaxix tal-għelieqi. Din l-ispeċjalizzazzjoni storika tar-reġjun u l-konċentrazzjoni fiż-żona ġeografika tal-kompetenzi u tal-infrastrutturi tekniċi jew kummerċjali indispensabbli għall-industrija huma l-vantaġġi li ppermettew li din il-kultivazzjoni tant delikata tiffjorixxi. Il-"Coco de Paimpol" tinħasad qabel ma ssir għal kollox, meta l-ħbub ikunu għadhom ma bbisux għal kollox, ikunu rikki fil-karboidrati, u jkun għad fihom ħafna ilma, għall-kuntrarju tal-favetta niexfa. Il-"Coco de Paimpol" għalhekk hija kkummerċjalizzata bħala ħaxixa friska, fil-forma ta' mżiewed li jridu jitqaxxru manwalment. U allura m'hemmx għalfejn tixxarrab minn qabel u ssir malajr. Il-forma kważi tonda tal-ħbub tiddistingwihom mill-biċċa l-kbira tal-kategoriji l-oħra ta' fażola bajda li hija aktar tawwalija jew b'għamla forma ta' kilwa. Huma miksija b'tegument irqiq immens perfettament aderenti mal-albumina. Għalhekk, il-konsistenza tal-"Coco de Paimpol" tibqa' tajba waqt it-tisjir filwaqt li hija tarija u tinħall fil-ħalq meta tittiekel. Fil-ħalq, ġeneralment għandha konsistenza ftit li xejn imrammla kif ukoll togħma ħelwa. Meta tinxtamm, ta' spiss hija kkaratterizzata minn aromi ta' qastan u ta' ġellewż. Tul iċ-ċiklu ta' kultivazzjoni il-"Coco de Paimpol" hija sensittiva ħafna għall-kundizzjonijiet taż-żona. Għalhekk, ir-rabta tagħha mat-territorju hija bbażata fuq l-interazzjoni bejn ambjent naturali favorevoli ħafna u l-għarfien li ntiret minn diversi ġenerazzjonijiet (is-selezzjoni tal-varjetajiet, it-tħejjija ottima tal-ħamrija, l-għażla għaqlija tal-perjodi ta' żrigħ, il-ħsad manwali fl-istadju korrett). Diversi ġenerazzjonijiet ta' produtturi tejbu u mbagħad żammew firxa ta' kultivars li jikkonformaw mal-varjetà tipika omoġena u ddefinita b'mod ċar, perfettament adattata għall-kundizzjonijiet taż-żona. Il-kwalitajiet agronomiċi u dawk kulinari u organolettiċi ta' din il-favetta huma dovuti fil-biċċa l-kbira għall-karatteristiċi ta' dan il-materjal veġetali. L-irħas tal-"Coco de Paimpol" jibbenefika minn ħamrija mfarrka, bi ftit li xejn ġebel, li ma tostakolax il-qtugħ tal-pjanti u li tiffavorixxi l-iżvilupp tal-għeruq. Il-porożità tal-ħama tiffavorixxi t-tisħin bikri tal-ħamrija fir-rebbiegħa u l-iskular naturali li jevita s-soffokazzjoni tal-għeruq waqt iż-żrigħ. Barra minn hekk, minkejja l-eżiġenzi tat-temperatura ta' din il-pjanta (il-weraq jiffriża f'temperatura ta' -1 °C u t-temperatura subminima tal-veġetazzjoni hija ta' madwar 10 °C), il-klima eċċezzjonalment moderata f'dan ir-reġjun tippermetti li ż-żrigħ tal-kultivazzjonijiet jista' jibda minn nofs Marzu. Ladarba l-kultivazzjoni tinżera', minħabba li s-sistema tal-għeruq fjakka tagħha testendi biss sal-ewwel 30 ċentimetru tal-ħamrija, il-"Coco de Paimpol" hija ferm adattata għall-ħamrija bil-ħama b'riżerva għolja ta' ilma u b'porożità li tippermetti l-iskular rapidu tal-ilma tax-xita kif ukoll għall-preċipitazzjoni regolari tax-xita. It-temperaturi bejn Mejju u Novembru jikkonformaw mal-eżiġenzi tal-pjanta (it-temperatura ottima tagħha hija ta' bejn il-15 u l-25 °C) u jippermettu lill-imżiewed isiru b'mod omoġenju u jiffavorixxu li l-ħsad jitqassam bejn Lulju u Novembru, li jfisser li jkun hemm preżenza kontinwa tal-favetta fis-suq tul erba' xhur sħaħ. Peress li hija maħsuda matul l-istadju nofsu niexef il-"Coco de Paimpol" tapprezza, b'mod partikulari, iż-żiffa tal-baħar li timmodera t-temperatura u tiffavorixxi l-umdità fl-arja, li fil-fatt itawwal is-sajran u t-tnixxif tal-imżiewed fl-art. Dan huwa fattur vitali għall-favetta għax tkun tista' titlajja' fl-għalqa għal ftit jiem fl-istadju nofsu niexef mingħajr ma tinxef. It-tegument fin u aderenti tal-"Coco de Paimpol", flimkien mal-kwalitajiet organolettiċi, b'mod partikolari l-aromi tal-frott tagħha, il-fatt li tinħall u li mhijiex imrammla u t-togħma ħelwa tagħha, huma dovuti fil-biċċa l-kbira għall-istadju tas-sajran mhux komplut meta jinħasdu l-imżiewed. Minħabba li l-imżiewed, li jkunu għadhom flessibbli f'dan l-istadju, huma estremament fraġli, huma jinħasdu manwalment biex jiġi evitat li jitgħarrqu minħabba fix-xokkijiet u l-frizzjoni. (it-tieni subparagrafu tal-Artikolu 6(1) ta' dan ir-Regolament)
Extracted from C_137_2017.html